**OSNOVNA ŠKOLA KLOŠTAR PODRAVSKI**

**OBRAZLOŽENJE PRIJEDLOGA**

**FINANCIJSKOG PLANA OSNOVNE ŠKOLE KLOŠTAR PODRAVSKI**

 **ZA 2023. GODINU I PROJEKCIJA ZA 2024. I 2025. GODINU**

**STUDENI 2022**

1. **Prihodi i primici**
2. Prijedlog prihoda i primitaka Proračuna Osnovne škole Kloštar Podravski za 2023. godinu kao i prijedlog projekcija za 2024. i 2025. godinu izrađen je na temelju propisa, Uputa Ministarstva financija i Smjernica Vlade RH i Koprivničko-križevačke županije, kao i procjene ostvarenja izvornih prihoda proračuna i gospodarskih kretanja.
3. Prihodi i primici Prijedloga Financijskog plana planirani su u iznosu 1.529.269 eura.
4. Tekuće pomoći iz državnog proračuna proračunskim korisnicima JLP(R)S planirane su u iznosu 1.233.040 eura, od čega je za plaće i ostale materijalne rashode djelatnika planirano 1.231.840 eura prihoda, 600 eura planirano je za prihode za županijska stručna vijeća iz engleskog jezika i razredne nastave, a 600 eura se odnosi na prihode iz državnog proračuna za financiranje rashoda prijevoza učenika s teškoćama u razvoju te financiranje rashoda nabave radnih udžbenika.
5. Planirane su tekuće pomoći od HZMO-a, HZZ-a i HZZO-a u iznosu od 1.060,00 eura, a odnose se na prihode od HZZ-a za financiranje rashoda za stručno osposobljavanje.
6. Tekuće pomoći proračunskim korisnicima iz proračuna JLP(R)S koji im nije nadležan planirane su u iznosu od 13.750,00 eura i odnose se na sredstva od Općina Kloštar Podravski i Podravske Sesvete, a za potrebe financiranja materijalnih rashoda i tekućih izdataka redovnog poslovanja.
7. Kapitalne pomoći iz državnog proračuna proračunskim korisnicima JLP(R)S-a planirane su u iznosu od 31.300,00 eura i odnose se na prihode za financiranje nabave udžbenika i opreme.
8. Kapitalne pomoći proračunskim korisnicima iz proračuna JLP(R)S koji im nije nadležan planirane su u iznosu 5.900,00 eura te se odnose na prihode za financiranje rashoda za nabavu opreme.
9. Tekući prijenosi između proračunskih korisnika planirani su u iznosu od 400,00 eura te se odnose na financiranje troškova prehrane na međuopćinskim natjecanjima.
10. Tekući prijenosi između proračunskih korisnika istog proračuna temeljem prijenosa EU sredstava planiranu su u iznosu 32.051,00 eura (Prilika za sve 5 – Pomoćnici u nastavi, a kojih škola trenutno temeljem EU projekta zapošljava osam djelatnika), 6.636,00 eura (Školska shema voća i mlijeka – cilj je osigurati svim učenicima barem jednom tjedno mlijeko ili mliječni proizvod i voće) te 6.535,00 eura (Projekt ''Svi u školi, svi pri stolu 7 – osiguran je obrok za 90 učenika u školskoj godini 2022./2023.).
11. Prihodi od kamata ne depozite po viđenju planirani su za 2023. godinu u iznosu 15,00 eura.
12. Prihodi od administrativnih pristojbi i po posebnim propisima namjenski su prihodi, a planirani su za 2023. godinu u iznosu 40.340,00 eura.. Od ukupnog iznosa 35.200,00 eura prihoda odnosi se na uplate roditelja za prehranu učenika, literature, testove, izlete i slično, a 5.140,00 eura se odnosi na ostale nespomenute prihode.
13. Prihodi od prodaje proizvoda i robe te pruženih usluga proračunskih korisnika planirani su u ukupnom iznosu 4.075,00 eura i odnose se na prihode od prodaje starog papira, proizvoda školske zadruge ''Kotačica'' te prihodi od usluga iznajmljivanja školskog stana u PŠ Suha Katalena.
14. Prihodi od donacija planiraju se u iznosu 3.630,00 eura za tekuće donacije te u iznosu 1.200,00 eura za kapitalne donacije.
15. Prihodi iz nadležnog proračuna za financiranje rashoda poslovanja (decentralizirana sredstva) planirani su u ukupnom iznosu 134.158,00 eura od kojih se 59.725,00 eura odnosi na prihode iz nadležnog proračuna za financiranje rashoda za nabavu nefinancijske imovine.
16. Prihodi iz nadležnog proračuna za financiranje rashoda poslovanja (prihodi od poreza za redovnu djelatnost) planirani su za 2023.godinu u ukupnom iznosu 14.879,00 eura od kojih se 390,00 eura odnosi na prihode za projekt ''Pametan obrok za pametnu djecu'', 1.689,00 eura na Projekt ''Prilika za sve 5'' (udio financiranja 5%) te 12.800,00 eura na prihode za financiranje rashoda za energente, komunalne usluge, troškove županijskin natjecanja i sl.
17. U 2023. godini prihodi od prodaje nefinancijske imovine planirani su u iznosu 300,00 eura.
18. **Rashodi i izdaci**

Rashodi i izdaci su za 2023. godinu planirani u ukupnom iznosu od 1.529.769,00 eura, za 2024. godinu 1.552.423,00 eura, dok su za 2025. godinu isti planirani u iznosu od 1.609.861,00 eura.

Ukupni rashodi koji se financiraju iz **proračuna Koprivničko-križevačke županije** planirani su za 2023. godinu u ukupnom iznosu 149.037,00 eura, od kojih se 134.158,00 eura odnosi na decentralizirana sredstva, a 14.879,00 eura na prihode od poreza za redovnu djelatnost (troškovi za županijsko natjecanje, troškovi energenata i komunalnih usluga, Pametan obrok za pametnu djecu te Prilika za sve 5 – udio financiranja 5%). Od kapitalnih investicija planirani su rashodi u iznosu 59.725,00 eura na kontu Dodatna ulaganja na građevinskim objektima. Planiraju se tijekom 2023. godine radovi postavljanja podova u učionicama u Matičnoj školi u Kloštru Podravskome te radovi sanacije zidova u Područnoj školi u Podravskim Sesvetama.

Rashodi koji se planiraju iz **državnog proračuna** za 2023. godinu iznose 1.265.340,00 eura.

Za plaće i materijalna prava djelatnika planirano je ukupno 1.231.840,00 eura, za rashode za nabavu nefinancijske imovine planirano je 31.900,00 eura (nabava udžbenika i opreme) te za rashode za županijska stručna vijeća u iznos 1.600,00 eura.

Ukupni rashodi koji se za 2023. godinu planiraju iz **Općinskih proračuna** Općine Kloštar Podravski i Općine Podravske Sesvete iznose 20.710,00 eura te se odnose na rashode i troškove za materijalne rashode i tekuće izdatke te kupnju opreme.

Rashodi koji se financiraju iz **vlastitih izvora** za 2023. godinu iznose 5.590,00 eura i odnose se na materijalne rashode.

Rashodi koji se financiraju iz **ostalih nespomenutih izvora** (uplate roditelja za prehranu učenika, izlete, školu plivanja i sl.) za 2023. godinu iznose 37.940,00 eura te se odnose na materijalne rashode.

**Pomoći iz nenadležnog proračuna** koje su planirane za 2023. godinu u iznosu 800,00 eura rashoda odnose se na međuopćinska natjecanja između škola, materijalni rashodi.

Rashodi za t**ekuće i kapitalne donacije** planirani su za 2023. godinu u ukupnom iznosu 4.830,00 eura te se odnose na materijalne rashode te rashode za nabavu nefinancijske imovine. Rashodi koji se planiraju od **prihoda od imovine** za 2023. godinu iznose 300,00 eura.

Ukupni rashodi koji se odnose na **EU projekte** za 2023. godinu iznose 45.222,00 eura. Rashodi planirani za projekt ''Prilika za sve 5''-Pomoćnici u nastavi iznose 32.051,00 eura, rashodi za projekt ''Školska shema voća i mlijeka''iznose 6.636,00 eura te rashodi za projekt ''Svi u školi, svi pri stolu 7'' u iznosu 6.535,00 eura.

1. **Projekcije Prijedloga financijskog plana Osnovne škole Kloštar Podravski za 2024. i 2025. godinu**

Sastavni dio Prijedloga financijskog plana za 2023. godinu su i projekcije za 2024. i 2025. godinu. Projekcije se donose na razini skupine (2. razina računskog plana). Projekcijama su planirani u 2024. godini ukupni prihodi/primici u iznosu od 1.552.423,00 eura i rashodi/izdaci u iznosu 1.552.426,00 eura dok su u 2025. godini ukupni prihodi/primici planirani u iznosu 1.609.861,00 eura, a rashodi/izdaci u iznosu 1.609.861,00 eura.

Procijenjeni višak prihoda poslovanja koji će se prenijeti iz 2022. godine u 2023. godinu odnosi se 1.500,00 eura na vlastite prihode (prihode od prodaje proizvoda i robe, prihodi od stanarine i sl.) te 1.000,00 eura na pomoći iz nenadležnog proračuna (županijska stručna vijeća), stoga su na ovim izvorima planirani rashodi za 2.500,00 eura veći u odnosu na prihode kako bi se utrošio ovaj višak poslovanja. Procijenjeni manjak prihoda poslovanja koji će se prenijeti iz 2022. godine u 2023. godinu odnosi se na ostale nespomenute prihode te se planira u iznosu 2.000,00 eura (planira se manjak sredstava za školsku kuhinju na kraju 2022. godine, u sklopu Projekta ''Svi u školi, svi pri stolu'' financira se prehrana u iznosu od 0,73 eura po učeniku za jedan dan, a cijena prehrane u školskoj kuhinji iznosi po danu 0,93 eura.) Procijenjeni manjak pokriti će se tijekom 2023.godine te su iz tog razloga planirani prihodi na ovome izvoru veći 2.000,00 eura u odnosu na rashode. Temeljem viškova i manjkova procijenjeni manjak za 2023. godinu iznosi 500,00 eura

**KLASA: 400-02/22-01/77**

**URBROJ: 2137-38-01/22-2**

**Mjesto i datum donošenja: Kloštar Podr., 09. studenog 2022.godine**